*Apstiprināts*

*LĀB SP 05.12.2023.sēdē*

**Biedrības “Latvijas Estētiskās medicīnas asociācijas”**

## **Profesionālās darbības pārskata vērtēšanas kritēriji metodei M64 “Biomateriālu pielietojums estētiskajā medicīnā”**

1. **Kritēriji profesionālās darbības pārskata vērtēšanai pirms pielaišanas pie sertifikācijas eksāmena**
2. Saskaņā ar eksāmena programmu metodē M64 “Biomateriālu pielietojums estētiskajā medicīnā” ir apgūta teorētiskā programma 20 akadēmiskās stundas un praktiskās apmācību programma 12 akadēmiskās stundas.
3. Ir iesniegts profesionālās darbības pārskats, kurā atspoguļots veiktā darba apjoms, intensitāte un kvalitāte apmācības periodā un kuru apstiprinājis darba devējs vai ārstniecības persona, kuras vadībā vai uzraudzībā strādājusi sertificējamā ārstniecības persona.
Profesionālās darbības pārskata paraugs pielikumā Nr.1.
4. Apmācības cikla vai pēdējo piecu gadu laikā pretendents ir veicis vismaz 50 manipulācijas metodē M64 “Biomateriālu pielietojums estētiskajā medicīnā”**\***.
**\***Izņēmuma gadījumi ir bērna kopšanas atvaļinājums vai ilgstoša darbnespēja slimības dēļ, kuru gadījumā nepieciešamais manipulāciju skaits ir par attiecīgo laika periodu proporcionāli mazāks.
5. **Kritēriji profesionālās darbības pārskata vērtēšanai resertifikācijas procesā**
6. Ir iesniegts, ārstniecības iestādes vadītāja apstiprināts profesionālās darbības pārskats, kurā atspoguļots sertifikāta derīguma termiņa laikā veiktā darba apjoms, intensitāte un kvalitāte (informāciju sniedz par visām ārstniecības iestādēm, kurās sertifikāta derīguma termiņa laikā resertificējamā ārstniecības persona strādā vai ir strādājusi).
Profesionālās darbības pārskata paraugs Pielikumā Nr.1.
7. Personas sertifikāta derīguma termiņa laikā veiktas vismaz 150 manipulācijas metodes M64 “Biomateriālu pielietojums estētiskajā medicīnā” ietvaros.
8. Personas sertifikāta derīguma termiņa laikā iegūti vismaz 100 tālākizglītības punkti. No tiem, vismaz 60 punkti profesionālās, zinātniskās un tālākizglītības pasākumu ir attiecināmi uz resertificējamās personas profesionālo darbību metodes M64 “Biomateriālu pielietojums estētiskajā medicīnā” ietvaros.